เจ้าหญิงมูนา อัลฮุซัยน์

เจ้าหญิงมูนา อัลฮุซัยน์ (; ประสูติ 25 เมษายน พ.ศ. 2484) เป็นพระราชชนนีในสมเด็จพระราชาธิบดีอับดุลลอฮ์ที่ 2 แห่งจอร์แดน เป็นอดีตพระราชชายาพระองค์ที่สองในสมเด็จพระราชาธิบดีฮุซัยน์ เป็นชาวสหราชอาณาจักรโดยพระชาติกำเนิด และทรงเปลี่ยนพระนามเป็น มูนา อัลฮุซัยน์ เมื่อทรงเข้าพระราชพิธีราชาภิเษกสมรส ต่อมาทรงหย่าเมื่อวันที่ 21 ธันวาคม พ.ศ. 2515

พระประวัติ 
เจ้าหญิงมูนามีพระนามเดิมว่า แอนทัวเนตต์ "โทนี" แอวริล การ์ดิเนอร์ เป็นธิดาของวอลเตอร์ เพอร์ซี การ์ดิเนอร์ (Walter Percy Gardiner) กับดอริส อลิซาเบธ ซัตตัน (Doris Elizabeth Sutton) พระชนกเป็นนายทหารระดับสูงของสหราชอาณาจักรประจำการอยู่ลองมาร์สตัน (Long Marston) ในมณฑลวอริกเชอร์ (Warwickshire) ช่วงปี ค.ศ. 1960 พระองค์เข้ารับการศึกษาเบื้องต้นที่โรงเรียนบอร์น (Bourne School) กัวลาลัมเปอร์ ประเทศมาเลเซีย ซึ่งได้รับการดูแลจากกองบริการการศึกษาของครอบครัวชาวสหราชอาณาจักร (British Families Education Service) ที่จะดูแลการศึกษาของบุตรหลานชาวสหราชอาณาจักรในโพ้นทะเล ภายหลังเมื่อสหราชอาณาจักรถอนตัวจากมลายา โรงเรียนก็ปิดตัวลง

อภิเษกสมรส 
เจ้าหญิงมูนามีพระปฏิสันถารกับสมเด็จพระราชาธิบดีฮุซัยน์แห่งจอร์แดนครั้งแรกเมื่อคราวที่พระองค์ทรงงานเป็นผู้ช่วยเลขานุการของกองภาพยนตร์เรื่อง ลอเรนซ์แห่งอาราเบีย ที่สมเด็จพระราชาธิบดีฮุซัยน์ทรงอนุญาตให้ใช้กองกำลังทหารส่วนพระองค์มาร่วมแสดง และบางครั้งพระองค์ก็เสด็จเยี่ยมเพื่อทอดพระเนตรความคืบหน้าในการผลิตภาพยนตร์นี้ บางแห่งก็ว่าสมเด็จพระราชาธิบดีฮุซัยน์พบกับพระองค์เมื่อคราที่วอลเตอร์ พระชนกมาเป็นที่ปรึกษาด้านการทหารในจอร์แดน

ทั้งสองได้ทำการอภิเษกสมรสเมื่อวันที่ 25 พฤษภาคม พ.ศ. 2504 ณ อัมมาน ประเทศจอร์แดน ทั้งนี้พระองค์ได้เข้ารีตศาสนาอิสลามตามรัฐธรรมนูญจอร์แดนว่าด้วยการสืบราชสันตติวงศ์ที่องค์รัชทายาทต้องมีพระชนกและพระชนนีเป็นมุสลิมทั้งสองฝ่าย และทรงใช้พระนามว่า "มูนา" () พระองค์ประสูติการพระราชโอรส-ธิดา 4 พระองค์ได้แก่
 สมเด็จพระราชาธิบดีอับดุลลอฮ์ที่ 2 แห่งจอร์แดน (30 มกราคม พ.ศ. 2505)
 เจ้าชายฟัยศ็อล บินฮุซัยน์ (11 ตุลาคม พ.ศ. 2506)
 เจ้าหญิงอะอิชะฮ์ บินต์ฮุซัยน์ (23 เมษายน พ.ศ. 2511)
 เจ้าหญิงซัยน์ บินต์ฮุซัยน์ (23 เมษายน พ.ศ. 2511)

แต่ต่อมาสมเด็จพระราชาธิบดีฮุซัยน์ทรงหย่ากับพระองค์เมื่อวันที่ 21 ธันวาคม พ.ศ. 2515 พระองค์จึงมีพระอิสริยยศเป็น เจ้าหญิงมูนาแห่งจอร์แดน และยังคงประทับอยู่ในประเทศจอร์แดนเพื่อปฏิบัติพระกรณียกิจ

พระกรณียกิจ 
เจ้าหญิงมูนาทรงให้การอุปถัมภ์ดูแลกิจการพยาบาลจอร์แดน ทรงจัดตั้งกองทุนเพื่อการศึกษาพยาบาลในพระอุปถัมภ์เจ้าหญิงมูนา (Princess Muna Scholarship Fund for Nursing) และในปีพ.ศ. 2505 ทรงก่อตั้งวิทยาลัยการพยาบาลเจ้าหญิงมูนา (Princess Muna College of Nursing) ปัจจุบันเปลี่ยนชื่อเป็น วิทยาลัยการพยาบาลและวิชาชีพสุขภาพเจ้าหญิงมูนา (Princess Muna College of Nursing and Allied Health Professions)

พงศาวลี

อ้างอิง

แหล่งข้อมูลอื่น 
 
Ancestry of Toni Avril Gardiner (b. 1941)
Hussein's biography
King Hussein – His Early Life

เจ้าหญิงจอร์แดน
ราชวงศ์ฮัชไมต์
บุคคลจากเทศมณฑลซัฟฟอล์ก
ชาวจอร์แดนเชื้อสายอังกฤษ
บุคคลที่เปลี่ยนไปนับถือศาสนาอิสลาม